Rafael van der Vaart står til en etårig aftale til tre millioner kroner om året i FC Midtjylland, og klubbens sponsorer er klar til at spytte i kassen, skriver Ekstra Bladet.

FC Midtjylland og Rafael van der Vaart snakker angiveligt stadig sammen om et muligt samarbejde, og ifølge Ekstra Bladet står hollænderen til at få en etårig aftale til tre millioner kroner i det midtjyske.

Avisen skriver desuden, at klubbens sponsorer har tilkendegivet et ønske om at spytte i kassen, hvis hollænderen ankommer, så umiddelbart er den økonomiske del mulig at få til at gå op for FCM's side.

Det tilføjes også, at Van der Vaart først skal have forhandlet med Betis om en ophævelse af hans nuværende aftale, der løber to år endnu og indbringer ham 15 millioner kroner om året efter skat.

Den spanske klub er angiveligt klar til at sende den 33-årige Van der Vaart af sted med halvdelen af hans tilgodehavende.